Гомельшчына, край, дзе стваралі свае цудоўныя творы Мележ, Шамякін, Макаёнак, родная калыска Івана Навуменкі, Анатоля Грачанікава, Барыса Сачанкі, іншых таленавітых творцаў, ужо чацвёрты рэгіён, у якім сустракалі каля 30 майстроў пяра. Арганізатары паездкі — Саюз пісьменнікаў Беларусі, Міністэрства інфармацыі, мясцовыя органы ўлады — пастараліся спаўна ўлічыць пажаданне: не трэба “прыгладжаных” экскурсій. Больш запатрабаваныя для творчых натур жывыя стасункі, яскравыя ўражанні, канструктыўны абмен інфармацыяй, што абуджаюць свежыя думкі.